Λιούις Χάμιλτον

Ο Σερ Λιούις Χάμιλτον ( Sir Lewis Carl Davidson Hamilton, 7 Ιανουαρίου 1985) είναι Βρετανός οδηγός της Φόρμουλα 1, ο οποίος αγωνίζεται με την ομάδα της Mercedes AMG F1 Team από την αγωνιστική περίοδο του 2013. Ο Χάμιλτον έχει κατακτήσει τον τίτλο του παγκόσμιου πρωταθλητή στο πρωτάθλημα οδηγών 7 φορές, το 2008 με την ομάδα της McLaren, και το 2014, το 2015, το 2017, το 2018, το 2019 και το 2020 με την ομάδα της Mercedes Benz. Επιπλέον, κατέχει το ρεκόρ με τις περισσότερες νίκες στην Φόρμουλα 1, έχοντας 103 στο σύνολο.

 Γεννήθηκε στο Στίβενεϊτζ στις 7 Ιανουαρίου του 1985. Έλαβε το όνομά του από τον Καρλ Λιούις, ολυμπιονίκη του στίβου.Ο πατέρας του είναι μαύρος και η μητέρα του λευκή. Με ρίζες από τη Γρενάδα, είναι γνωστός και ως ο πρώτος μαύρος οδηγός της Φόρμουλα Ένα.Σε ηλικία 10 ετών, όταν ακόμη αγωνιζόταν στα καρτ, πλησίασε το διευθυντή της McLaren Ρον Ντένις με το καρτ του, προσπαθώντας να του δείξει τι μπορούσε να κάνει. Τρία χρόνια μετά υπέγραψε συμβόλαιο με τη Μακλάρεν και τη Μερσέντες-Μπενζ, στα πλαίσια ενός προγράμματος για νεαρούς οδηγούς. Το 2007 έγινε οδηγός για τη Μακλάρεν, έπειτα από τις νίκες του στα βρετανικά πρωταθλήματα της Formula Renault, στην Ευρωπαϊκή F3 και στη GP2. Έκανε σπουδές στο σχολείο Τζον Χένρι Νιούμαν, της γενέτειράς του (ρωμαιοκαθολικό λύκειο). Είναι και ερασιτέχνης ποδοσφαιριστής, έχοντας δηλώσει ότι αν δεν ήταν πιλότος της F1, θα γινόταν ποδοσφαιριστής ή παίκτης του κρίκετ.Κατά την πρώτη του αγωνιστική περίοδο στη Φόρμουλα 1 πέτυχε πολυάριθμα ρεκόρ και τερμάτισε 2ος τη σεζόν του 2007, πίσω από τον Κίμι Ραϊκόνεν με διαφορά μόλις ενός βαθμού, έχοντας κατακτήσει τη νίκη στα Γκραν Πρι του Καναδά, των Ηνωμένων Πολιτειών, της Ουγγαρίας και της Ιαπωνίας. Εκείνη τη σεζόν κατόρθωσε να νικήσει στο μεγαλύτερο μέρος της τον εν ενεργεία παγκόσμιο πρωταθλητή Φερνάντο Αλόνσο, με τον οποίο είχαν έντονη κόντρα. Η κόντρα τους εντάθηκε στο Ουγγρικό Γκραν Πρι, όταν ο Αλόνσο μπλόκαρε τον Χάμιλτον για μεγάλο χρονικό διάστημα στις κατατακτήριες, με αποτέλεσμα ο Χάμιλτον να μην μπορέσει να βελτιώσει τον χρόνο του και ο Αλόνσο να κατακτήσει την pole position. Το 2008 κατέκτησε το πρώτο του παγκόσμιο πρωτάθλημα με την ίδια οριακή διαφορά και 2ο το Φελίπε Μάσα. Το πρωτάθλημα το κέρδισε μάλιστα με τον πλέον ανέλπιστο και εντυπωσιακό τρόπο, κατακτώντας υπό βροχή την απαιτούμενη 5η θέση από τον οδηγό της Toyota Τίμο Γκλοκ, ο οποίος παρέμεινε με στεγνά ελαστικά σε βρεγμένη πίστα, στην τελευταία στροφή του τελευταίου αγώνα του Βραζιλιάνικου Γκραν Πρι, παρόλο που ο Μάσα πήρε τη νίκη. Προηγουμένως μες στη σεζόν, ο Χάμιλτον κατέκτησε μια κυρίαρχη νίκη στην πατρίδα του σε έναν αγώνα που διεξήχθη υπό καταρρακτώδη βροχή καθ' όλη τη διάρκεια του και μάλιστα με διάφορα από τον δεύτερο Νικ Χάιντφελντ που έφτανε σχεδόν το ένα λεπτό. Αντιμετώπισε όμως και ορισμένες δυσκολίες στη διάρκεια της χρονιάς, όπως στο Γκραν Πρι του Μπαχρέιν, όταν συγκρούστηκε με τον πρώην πλέον teammate του, Φερνάντο Αλόνσο, ή στο Βελγικό Γκραν Πρι, όπου δέχτηκε μια ποινή 25 δευτερολέπτων αφού οι αγωνοδίκες θεώρησαν ότι κέρδισε πλεονέκτημα προσπερνώντας τον Κίμι Ράικονεν κόβοντας την τελευταία στροφή της πίστας, αν και έπειτα έδωσε πίσω τη θέση του. Η ποινή αυτή είχε ως αποτέλεσμα να πάρει από το πουθενά τη νίκη ο Μάσα. Hamilton, Lewis (2007). Lewis Hamilton: My Story (σκληρό εξώφυλλο). London: HarperSport. σελίδες 320 σελίδες. ISBN 978-0007270057. Hughes, Mark (8 Νοεμβρίου 2007). Lewis Hamilton: The Full Story (σκληρό εξώφυλλο). Thriplow: Icon Books Ltd. σελίδες 224 σελίδες. ISBN 978-0007270064. Worral, Frank (1 Οκτωβρίου 2007). Lewis Hamilton: The Biography (σκληρό εξώφυλλο). London: John Blake Publishing. σελίδες 306 σελίδες. ISBN 978-1844545438. Stafford, Ian (1 Νοεμβρίου 2007). Lewis Hamilton: New Kid on the Grid. Edinburgh: Mainstream Publishing Co. (Edinburgh) Ltd. σελίδες 224 σελίδες. ISBN 978-1844545438. Belton, Brian (3 Σεπτεμβρίου 2007). Lewis Hamilton: A Dream Comes True. London: Pennant Publishing Ltd. σελίδες 256 σελίδες. ISBN 978-1906015077. Rogers, Gareth (1 Οκτωβρίου 2007). Lewis Hamilton: The Story So Far (μαλακό εξώφυλλο). Stroud: The History Press Ltd. σελίδες 200 σελίδες. ISBN 978-0752444802. van de Burgt, Andrew (15 Νοεμβρίου 2007). Lewis Hamilton: A portrait of Britain's new F1 hero (σκληρό εξώφυλλο). Yeovil: J Η Haynes & Co Ltd. σελίδες 160 σελίδες. ISBN 978-1844254804. Jones, Bruce (1 Οκτωβρίου 2007). Lewis Hamilton: The People's Champion (ITV SPORT) (σκληρό εξώφυλλο). London: Carlton Books Ltd. σελίδες 128 σελίδες. ISBN 978-1844420278. Apps, Roy (11 Σεπτεμβρίου 2008). Lewis Hamilton (Dream to Win) (μαλακό εξώφυλλο). London: Franklin Watts Ltd. σελίδες 48 σελίδες. ISBN 978-0749682330. Townsend, John (2008). Lewis Hamilton (σκληρό εξώφυλλο). Oxford: Raintree Publishers. σελίδες 32 σελίδες. ISBN 978-1406209532. Spragg, Ian (6 Μαρτίου 2008). Lewis Hamilton: The Rise of F1's New Superstar. Επίσημος ιστότοπος Αρχειοθετήθηκε 2006-04-11 στο Wayback Machine. Πληροφορίες για την καριέρα του Βιογραφία στο McLaren.com